For Kringkastingsringens medlemsblad, se Kringom (tidsskrift).

**Kringom** var kollektivtransportforvalter for tidligere Sogn og Fjordane fylke. Fra 1. januar 2020 er Kringom slått sammen med Skyss i Hordaland til én felles mobilitetsenhet i den nye Vestland fylkeskommune. Inntil videre vil Skyss og Kringom betjene sine respektive områder, men skal i løpet av 2020 samordne kollektivtjenestene og på sikt få et felles merkenavn. 

Kringom planlegger, bestiller og samordner kollektivtilbudet i Sogn og Fjordane, mens selve driften blir utført av forskjellige transportselskaper. Per 2017 kjøres busstrafikken av Firda Billag i Nordfjord og Sunnfjord og av Tide Buss i Sogn, mens båt- og fergeruter trafikkeres av Fjord1, Norled og *Wergeland AS*.

Kringom ble lansert i april 2015 som merkenavn for all kollektivtransport i Sogn og Fjordane. I juni 2016 ble Kringom tildelt Språkrådets gulldiplom for beste norske bedriftsnavn. Kringom ble avviklet 20. juni 2022. Dermed er det Skyss som nå har ansvar for kollektivtrafikk i Vestland fylke. Det er opprettet fire soner i gamle Sogn og Fjordane: G, H, I og J

Bussanbud
---------

Det første ruteområdet som ble satt ut på anbud var Nordfjord, som da ble kjørt av Nettbuss Nordfjord-Ottadalen. Området tilsvarer historisk sett ruteområdet til Nordfjord og Sunnmøre Billag, med blant annet en langrute til Ålesund i Møre og Romsdal. Anbudskonkurransen ble utlyst i 2012, og foruten Nettbuss Nordfjord-Ottadalen viste Firda Billag, Tide Buss og Boreal Transport Sør interesse. Anbudet gikk til Firda Billag, med ruteoppstart 23. juni 2014.

Ruteområdet Sunnfjord omfatter det tidligere ruteområdet til Firda Billag. I tillegg til selskapet deltok også Nettbuss og Tide Buss i anbudskonkurranse, men anbudet ble tildelt Firda Billag i 2015 og ruteoppstart var 20. juni 2016.

Ruteområdet Sogn tilhørte historisk sett Sogn Billag, som i løpet av de siste årene var blitt fusjonert inn i Nettbuss. Anbudskontrakt for ruteområdet ble i 2016 tildelt Tide Buss, og ruteoppstart var 19. juni 2017.

Referanser
----------

1. ↑  «Om Kringom». Kringom. Besøkt 2. oktober 2017.
2. ↑  «Kringom.no samlar all informasjon om kollektivtrafikken i fylket». Sogn og Fjordane fylkeskommune. 16. april 2015. Besøkt 2. oktober 2017.
3. ↑  «Kringom er beste norske bedriftsnamn». Språkrådet. 14. juni 2016. Besøkt 2. oktober 2017.
4. ↑  «Kjempar om bussruter». Firda. 2. oktober 2012. Besøkt 3. oktober 2017.
5. ↑  «No får Nordfjord nye bussar». Sunnmørsposten. 16. juni 2014. Besøkt 3. oktober 2017.
6. ↑  «Firda billag hadde lavaste anbodet på Sunnfjord-rutene». Firda. 17. april 2015. Besøkt 3. oktober 2017.
7. ↑  «Tide vant bussanbudet i Sogn». Dagens Næringsliv. 21. april 2016. Besøkt 3. oktober 2017.

Eksterne lenker
---------------

* Offisielt nettsted Rediger på Wikidata

  


| * v
* d
* r
Kollektivtransportforvaltere i Norge |
| --- |
| Sørlandet | 
* Agder Kollektivtrafikk

 |
| Østlandet | 
* Farte+VKT (Vestfold og Telemark)
* Ruter+Brakar+ØKT (Oslo, Viken)
* Innlandstrafikk

 |
| Vestlandet | 
* Kolumbus (Rogaland)
* Skyss+Kringom (Vestland)
* Fram (Møre og Romsdal)

 |
| Trøndelag | 
* AtB

 |
| Nord-Norge | 
* Reis Nordland
* Troms fylkestrafikk
* Snelandia (Finnmark)

 |
| Historiske | 
* Hedmark Trafikk
* Opplandstrafikk
* Oslo Sporveier
* Stor-Oslo Lokaltrafikk (Akershus)
* Vestviken Kollektivtrafikk (Buskerud, Telemark, Vestfold)

 |